fi fr en en fi pt fi fi fi fi fi fi pt fi fi fi fi fi en en fi fi fi fi fi fi fi fi fi tr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ja fi fi fi sv sv fi fi fi fi fi fi fi fi fi fi fi fi de fi fi fi en fi fi fi fr fi fi fi fr fi fi fi en en fi fi hbs_lat en nb en fi fi fi fi fi fi zh en fi fi en en fi fi eo fi fi fi en fi fi en en de da fi fi fi en fi fi fi en en fi fi fi fi fi fi fi uk nl cs fi en en fi fi fi als fi fi fi fi als fi de fi fi fi fi fi fi fi fi fi fi de de en fi fi fi fi fi fi fi fi fi de de et en fi en fi fi fi fi fi de de en fi fi fi fi fi fi fi fi fi en en fi fi fi fi fi fi fi fi fi en fi pt fi fi fi fi fi fi fi fi nl fi en fi fi fi fi fi en
Savunpoiston asiantuntija | JIS-Automation Oy
Luotettavat savunpoistoratkaisumme ovat olennainen osa kiinteistöjen turvallisuutta ja tekniikkaa.
JIS-Automation ostaa Stig Wahlströmin savunpoistoliiketoiminnan
Yrityskaupan myötä JIS:n savunpoiston palvelutoiminta laajenee merkittävästi. Kaupassa JIS-Automationille siirtyy Stig Wahlströmin asiantuntija- ja myyjäorganisaatio sekä savunpoistotuotteet sisältäen esimerkiksi toimilaitteet ja ohjauskeskukset.
Kiinteistöjen savunpoistojärjestelmän tehtävänä on tulipalon sattuessa vähentää henkilö- ja omaisuusvahinkojen määrää. Järjestelmä poistaa palokaasut hallitusti ja auttaa pelastuslaitosta tehtävässään.
JIS-Automation on Suomen johtavia savunpoiston ammattilaisia lukuisten projektien kokemuksella. Toteutamme savunpoiston ohjausjärjestelmiä kokoluokasta riippumatta. Erikoisosaamisemme korostuu haastavien savunpoistojärjestelmien toteuttamisessa kiinteistöihin ja teollisuuslaitoksiin.
Savunpoistokeskusten toiminnot vaihtelevat kiinteistön käyttötarkoituksesta riippuen. Savunpoistojärjestelmä voi esimerkiksi automaattisesti ohjata kiinteistön muuta tekniikkaa paloviranomaisten vaatimalla tavalla ja tarvittaessa käynnistää myös aktiivisten prosessien hallitun alasajon.
Valmistamme myös savunpoiston laukaisukeskuksia, joilla paloviranomaiset hallitsevat järjestelmää kriisitilanteen sattuessa.
Suunnittelemme kiinteistön savunpoistoon liittyvän ohjausjärjestelmäkokonaisuuden projektille luotujen savunpoistosuunnitelmien perusteella. Olemme yhteydessä suunnittelijoihin ja paloviranomaisiin laadukkaan järjestelmätoteutuksen varmistamiseksi. Sovitamme myös kaikki järjestelmään liittyvät laitekokonaisuudet yhteen.
Toteutamme savunpoistojärjestelmät aina asiakkaan vaatimusten mukaan. Savunpoistojärjestelmiin valikoidut komponentit ovat alan huipputuotteita ja toteutamme järjestelmät aina teollisuustason logiikalla sekä erittäin laadukkailla virranhallintakomponenteilla.
Valmistamme kaikki savunpoistojärjestelmien laukaisu- ja ohjauskeskukset päätoimipisteessämme Pirkkalassa. Keskuksien suunnittelu ja keskusvalmistus yhdessä paikassa takaa laadukkaan ja dynaamisen valmistusprosessin.
Savunpoistojärjestelmän asennus toteutetaan aina sopimuksen mukaan. Yhtiöllämme on projektin koosta riippumatta tarvittavat resurssit järjestelmän kokonaisvaltaiseen asennukseen sisältäen laukaisu- ja ohjauskeskusten asennustyöt, kaapeloinnit sekä kytkentätyöt.
Järjestelmän toimitukseen kuuluu kokonaisvaltainen testaus ja käyttöönotto. Savunpoistojärjestelmä testataan aina yksilöidysti laitetasolla. Laitteiston toimintakyvyn todentamisen jälkeen testataan järjestelmäkokonaisuudet.
Tarjoamme savunpoistojärjestelmien kattavat huolto- ja ylläpitopalvelut aina asiakkaan ja standardien vaatimuksia noudattaen. Yrityksemme laatima savunpoistojärjestelmien huoltosuunnitelma on esitetty alla.
Suunnittelemme ja toteutamme savunpoiston ohjausjärjestelmiä omalla JSPOK-tuoteperheellämme. Teollisuustason logiikkaan perustuva järjestelmä sisältää kaikki savunpoiston laukaisu- sekä ohjauskeskukset. JIS-Automationin toimittamat savunpoistojärjestelmät suunnitellaan ja valmistetaan korkealaatuisilla komponenteilla asiakkaan erityisvaatimusten ja voimassa olevien standardien mukaisesti. JSPOK-savunpoistojärjestelmämme koostuu yhdestä tai useammasta laukaisukeskuksesta ja siihen liittyvistä ohjauskeskuksista. Teollisuustason komponentit takaavat, että järjestelmä toimii luotettavasti ja tarkoituksenmukaisesti kaikissa tilanteissa.
Kiinteistön savunpoistoon liitettävä laukaisukeskus valvoo suojattavaa kohdetta, ohjaa järjestelmän toimintaa sekä antaa paloviranomaisille mahdollisuuden hallita savunpoistojärjestelmää. JIS:n laukaisukeskus sisältää kohteesta riippuen kosketusnäytön tai mekaaniset käyttökytkimet. Laukaisukeskukselta tieto viedään tarvittaessa väyläratkaisuilla eteenpäin savunpoiston ohjauskeskuksille.
Väylätekniikalla toisiinsa liitettävät ohjauskeskukset ottavat komentoja laukaisukeskukselta ja sen operaattorilta. Ohjauskeskukset sisältävät kaikki tarvittavat logiikkakomponentit ja virranhallintalaitteet sekä väyläkomponentit. Ohjauskeskuksilla voidaan toteuttaa savunpoistojärjestelmään liittyvät laiteohjaukset kokonaisvaltaisesti sisältäen kaikki toimilaite- ja puhallinohjaukset. Puhallinohjaukset voidaan toteuttaa nykyaikaisesti taajuusmuuttajakäytöillä tai vaihtoehtoisesti suorilla lähdöillä.
Savunpoistojärjestelmän toimivuus on testattava savunpoistoon liittyvien asetusten sekä laitetoimittajien määrittämillä aikaväleillä. Pelastuslain mukaan kiinteistön omistaja ja haltija vastaavat savunpoistolaitteiston toimintakunnosta sekä asianmukaisesta huollosta ja tarkastamisesta. Tarkastamme ja huollamme kaikki valmistamamme savunpoistojärjestelmät vuosisopimuksen mukaisesti. Jokaisessa huollossa tehdään seuraavat toimenpiteet:
Väylän tiedonsiirtonopeuden sekä vikalokien tarkistaminen
Ohjelmien varmuuskopiointi ja arkistointi
Rengasverkon vikahälytyksen testaus (vian simulointi)
Järjestelmän jännitteenvalvontahälytykset keskuskohtaisesti (UPS, pääkytkimet, johdonsuojat/sulakkeet)
Keskuksien jäähdytyspuhaltimien toiminnan testaus ja suodattimien vaihto
UPS laitteiston akkujen vaihto (kahden vuoden välein)
Kolmannen sukupolven 3S5 savunpoistokeskukset. Kotimaisilla, akkuvarmennetuilla 3S5-01XX-sarjan savunpoistokeskuksilla ja niiden lisälaitteilla ohjataan seinä- ja lasikateikkunoiden sekä erilaisten luukkujen savunpoisto-, korvausilma- ja tuuletuskäyttöjä. Keskuksien käyttölämpötila on -10 … +40 °C.
Savunpoiston ohjaus voi olla joko manuaalinen tai automaattinen. Manuaalisessa ohjauksessa savunpoisto suoritetaan sisääntuloreiteille sijoitetuista savunpoistopainikkeista. Automaattisessa savunpoistossa käytetään savunpoistopainikkeiden lisäksi sopiviin paikkoihin sijoitettuja savu- tai lämpöilmaisimia tai palohälytyskeskuksen sulkeutuvaa kosketinta. Tuuletuskäskyt voidaan toteuttaa käyttämällä manuaalisesti erillistä tuuletuskytkintä, 3S5-etäpainikkeen tuuletus painikkeita tai kiinteistövalvonnan (VAK) potentiaalivapaita ohjauskoskettimia.
Pelkkään tuuletuskäyttöön suosittelemme näitä keskuksia vain, jos tarvitaan akkuvarmennettua toimintaa. Muuten suosittelemme tuuletukseen 230 VAC avausmoottoreita, joita voidaan myös ohjata useilla eri tavoilla. Vakiokeskukset ovat 1 … 6-piirisiä ja niihin voidaan kytkeä 24 VDC avausmoottoreita enintään 20 ampeerin nimellisvirtaa vastaava määrä/keskus.
Ohjattaviksi soveltuvat lähes kaikki 24 VDC jännitteellä toimivat avaajat. Kohteen savunpoisto voi koostua useammasta vakiokeskuksesta. Tilauksesta toimitamme myös useampi piirisiä, suuremmille moottorivirroille ja erilaisilla lisätoiminnoilla varustettuja, kohteeseen räätälöityjä keskuksia sekä ohjaustauluja.
JIS 3S5 Manual esite
Mingardin sähköiset ikkunanavaajat on suunniteltu tuuletus- ja savunpoistokäyttöön ikkunoihin ja luukkuihin.
Kompaktin rakenteensa ansiosta Mingardin sähköiset ketjuavaajat ovat huoltovapaita ja helposti asennettavissa. Huomioi kiinnitystarvikkeet asennuskohteen materiaalin mukaan (esim. alumiini, metalli, puu).
Savunpoistossa ohjaus Stig Wahlström Oy:n ohjauskeskuksilla, ohjauspainikkeilla sekä savu- ja lämpöilmaisimilla.
MicroEvo 1 & 2
Sähköinen lineaarinen toimilaite ylä- tai alasaranoitujen, kääntyväsaranoitujen ikkunoiden, kupolien ja kattoikkunoiden automatisointiin.
Käyttöjännite 24VDC ja 230VAC
MicroEvo 1 & 2 -esite
Sähköinen lineaarinen toimilaite ylä- tai alasaranoitujen, kääntyväsaranoitujen ikkunoiden, kupolien ja kattoikkunoiden automatisointiin.
Käyttöjännite 24VDC ja 230VAC
Karamoottoreissa on moderni muotoilu ja monipuoliset asennusmahdollisuudet. Valittavat liikepituudet 500 mm asti. Käyttökohteita karamoottoreille ovat esimerkiksi lasikatteet, kuvut, viherhuoneet ja kaikki vastaavat kohteet, jotka tarvitsevat auki/kiinni toiminnon.
Käyttöjännite 24VDC ja 230VAC
Liikematka 500 / 300mm
Hammastankoavaajia käytetään rakennusten savunpoisto- ja tuuletus­luukkujen ja ikkunoiden kauko-ohjattuun aukaisuun. Hammastanko­avaajia voidaan käyttää yksittäisinä avaajina luukussa/ikkunassa. Leveämmissä ja painavammissa kohteissa voidaan käyttää tandemtankoja ja toisia avaajia joko moottorilla tai ilman ns. “orja-avaajana”.
Moottoreita on saatavilla käyttöjännitteillä 230VAC ja 24VDC, sekä liikematkoilla 350mm, 550mm, 750mm ja 1000mm. Yleisimmin savunpoistossa käytetään 24VDC jännitettä ja erillisiä akkuvarmennettuja ohjauskeskuksia.
Avaajissa on erilliset momenttirajakytkimet, jotka pysäyttävät avaajat päätyasennoissaan automaattisesti. Moottorit on tarkoitettu jaksolliseen käyttöön ED 40%. Avaajat ovat CE-merkittyjä ja savunpoistoon testattuja.
Avaajaan on saatavilla tandem tankoja kaksi eri mittaa 890mm ja 1890mm
Puh: +358 (0) 400 870 249
Puh: +358 (0) 400 789 789
Puh: +358 (0) 50 557 1117
VSHP Bothnia High 5 -sairaala, Vaasa
Tampereen Kansiareena (Nokia Areena)
VSSHP – TYKS Majakkasairaala
KSSHP – Sairaala Nova, Jyväskylä
Kahdella kosketusnäytöllä varustettu laukaisukeskus
Kaksi kosketusnäytöillä varustettua toisistaan riippumatonta laukaisukeskusta
Kaksi kosketusnäytöillä varustettua toisistaan riippumatonta laukaisukeskusta
Tutustu myös muihin palveluihimme.
JIS-Automation Oy on vankan aseman saavuttanut automaatio- ja sähköalan yritys. Toimitamme sähkö- ja automaatiokeskuksia sekä savunpoistojärjestelmiä kiinteistöihin ja tehtaisiin.
Jasperintie 334, 33960 PIRKKALA
Puhelin: +358 (0) 10 327 8730
Arentitie 9, 00410 HELSINKI
Puhelin: +358 (0) 10 327 8730
Rautatehtaankatu 8, 20200 TURKU
Puhelin: +358 (0) 10 327 8730
Kuormaajantie 6, 40320 JYVÄSKYLÄ
Puhelin: +358 (0) 10 327 8730
© 2022 JIS-Automation Oy Tietosuojaseloste Site by Unfair